EURÓPSKA KOMISIA V Bruseli23. 7. 2021 COM(2021) 432 final SPRÁVA KOMISIE Monitorovanie uplatňovania práva Európskej únie













Výročná správa za rok 2020 {SWD(2021) 212 final}



Úvod I.Vykonávanie a presadzovanie práva EÚ počas pandémie II.Európska zelená dohoda, Čistá energia a vykonávanie Parížskej dohody o zmene klímy Udržateľná doprava Ochrana rybárstva a námorné priestorové plánovanie Udržateľné poľnohospodárstvo Zdravie a bezpečnosť potravín III.Európa pripravená na digitálny vek Technológia v službách človeka Digitálna integrácia pre lepšiu spoločnosť EÚ Posilnenie kybernetickej bezpečnosti a ochrana pred kybernetickými hrozbami Otvorená, demokratická a udržateľná digitálna spoločnosť Digitálne dopravné systémy Transparentnosť informácií o podnikoch IV.Hospodárstvo, ktoré pracuje v prospech ľudí Pracovné podmienky Bezpečnosť a ochrana zdravia pri práci Mobilita pracovnej sily

Koordinácia sociálneho zabezpečenia Voľný pohyb tovaru Boj proti praniu špinavých peňazí a financovaniu terorizmu Retailové platby Riadenie a transparentnosť podnikania Nepriame dane Priame dane Hospodárska súťaž Mobilita a doprava Vnútorný trh s energiou Energetická bezpečnosť Vykonávanie pravidiel Euratomu V.Podpora európskeho spôsobu života Právny štát a základné práva Voľný pohyb osôb Rovnosť a nediskriminácia Rasizmus a xenofóbia vrátane nezákonných nenávistných prejavov Práva spotrebiteľov Posilnenie ochrany osobných údajov Justičná spolupráca a individuálne záruky v trestnom práve

Bezpečnosť Nový pakt o migrácii a azyle Úvod Správa, ktorú sa chystáte prečítať, opisuje prácu Komisie na zaistení riadneho vykonávania a uplatňovania práva EÚ v roku 2020, v roku, keď Európu a svet tvrdo zasiahla pandémia ochorenia COVID-19. Ako uvidíte, naše úsilie neustávalo a prijali sme opatrenia vo všetkých oblastiach, od ochrany životného prostredia, voľného pohybu tovaru a služieb až po ochranu práv občanov. Pandémia mala vplyv aj na našu činnosť v oblasti presadzovania práva: Komisia využila svoje právomoci strážkyne zmlúv na obmedzenie účinkov počiatočných a prirodzených inštinktov sebaobrany, ktoré u našich členských štátov badáme. Naše úsilie smerovalo k zaisteniu toho, aby boli vnútroštátne opatrenia úmerné zdravotným rizikám a aby sa trvalo nepodpísali na právach, slobodách a živobytí ľudí a podnikov v celej Únii. Prípady opísané v správe často nie sú jednoduché – často vedú k politickým a citlivým diskusiám v členských štátoch – ale my sa nimi zaoberáme, pretože je to tak správne. Práva občanov v členských štátoch musia byť chránené vždy, bez ohľadu na to, kde v Únii žijú. Je to dôležité aj pre našu budúcu prácu: napríklad úplné a správne uplatňovanie environmentálnych pravidiel, ktoré už v našej Únii existujú, je kľúčom k úspechu Európskej zelenej dohody, ktorá je stredobodom nášho plánu obnovy po pandémii. A v čase krízy musíme byť mimoriadne ostražití, aby sa zrazu nestalo, že začneme v našich spoločných základných právach a hodnotách robiť kompromisy, alebo sa začnú považovať za luxus, prípadne aby sa neodložili alebo neobmedzili, ak sa situácia skomplikuje. Naša Únia je postavená na spoločných hodnotách a právnom štáte. Tieto hodnoty sú vlastne základným kameňom našej Únie a sú zakotvené v našich zmluvách a zákonoch. Európania sú rozmanití a to si treba vážiť, a nie stigmatizovať. Spájajú nás spoločné pravidlá a rovnaké hodnoty. Som hlboko presvedčená, že spolupráca medzi Komisiou a členskými štátmi je najlepším spôsobom, ako zabezpečiť, aby sa tieto pravidlá a hodnoty vždy dodržiavali. Teší ma, že to väčšinou funguje dobre: včasné a riadne vykonávanie dohodnutých pravidiel má silný a pozitívny vplyv na život ľudí. Tam, kde je vykonávanie nedostatočné, však tento vplyv do značnej miery závisí od využívania právomocí Komisie v oblasti presadzovania práva. Možno sa nezhodneme na každom aspekte určitého právneho predpisu, ale musíme sa zhodnúť na rešpektovaní práva, rozsudkov nezávislých súdov, ktoré rozhodujú naše spory, a musíme sa zhodnúť na prednosti európskeho práva. Postupy v prípade nesplnenia povinnosti zostávajú krajným riešením. Pokiaľ to bude potrebné, Komisia nemôže a nebude váhať využiť túto možnosť, aby sa ubezpečila, že to, čo je dohodnuté v Bruseli a zakotvené v právnych predpisoch, si skutočne nájde cestu do života bežných občanov bez ohľadu na to, kde v našej Únii žijú. predsedníčka Európskej komisie, Ursula von der Leyenová



I.Vykonávanie a presadzovanie práva EÚ počas pandémie Európska komisia spolupracuje s členskými štátmi na správnej a včasnej transpozícii, uplatňovaní a vykonávaní práva EÚ. Na túto prácu mala osobitný vplyv pandémia ochorenia COVID-19. Vážne zaťažila administratívu členských štátov, najmä v prvej časti roka, a jasne ovplyvnila ich schopnosť vykonávať právo EÚ v plnom rozsahu a včas. Komisia preto hľadala spôsoby, ako zmierniť záťaž členských štátov pri riešení postupov v prípade nesplnenia povinnosti. Komisia však rovnako objasnila, že by bolo nesprávne úplne pozastaviť činnosť v oblasti presadzovania práva. Vždy zdôrazňovala, že riadne uplatňovanie práva EÚ je prvoradé, a to aj v čase krízy. Počas tejto pandémie sa napríklad správne fungovanie jednotného trhu ukázalo ako kľúčové pre zachovanie nedotknutých kľúčových dodávateľských reťazcov, zásobovanie obchodov potravinami a zaistenie toho, aby zdravotnícke služby dostávali potrebný zdravotnícky materiál. Komisia na pomoc členským štátom pri zvládaní pandémie ochorenia COVID-19 vydala niekoľko špecializovaných usmernení v rôznych oblastiach politiky vrátane núdzovej pomoci EÚ pri cezhraničnej spolupráci v oblasti zdravotnej starostlivosti, ochrany zdravia a bezpečnosti pri práci, práv cestujúcich, leteckej bezpečnosti. alebo o koordinovanej ekonomickej reakcii na pandémiu. Členské štáty reagovali na pandémiu tak, že mnohé z nich jednostranne zaviedli obmedzenia vývozu liekov, ochranných pomôcok a ďalších výrobkov súvisiacich s ochorením COVID-19, a to najmä od marca do mája. Niektoré štáty následne zaviedli aj ďalšie obmedzenia na podporu domácich výrobcov, napríklad v potravinárskom odvetví. Takéto opatrenia výrazne narúšajú dodávateľské reťazce a zvyšujú nedostatok základných výrobkov. Najmä v prvej polovici roku 2020 existovalo skutočné riziko dominového efektu medzi členskými štátmi, ktoré cítili povinnosť prijať podobné ochranárske opatrenia. Komisia začala a pokračuje v konaní o nesplnení povinnosti voči Bulharsku za to, že ukladá maloobchodníkom povinnosť ponúkať osobitný priestor na vystavenie a predaj domácich potravinových výrobkov, ako je mlieko, ryby, čerstvé mäso a vajcia, med, ovocie či zelenina, a nakupovať 90 % mlieka a mliečnych výrobkov od domácich výrobcov. Komisia v niektorých prípadoch reagovala na obmedzenia zavedené v reakcii na pandémiu naliehavými postupmi v prípade nesplnenia povinnosti. Často sa stretávala s členskými štátmi s cieľom vymeniť si názory na škodlivý vplyv týchto obmedzení na voľný pohyb tovaru, napríklad v kontexte pracovnej skupiny pre presadzovanie jednotného trhu . Pracovná skupina, zriadená v apríli 2020, zohráva zásadnú podpornú úlohu ako fórum na vysokej úrovni, v rámci ktorého útvary Komisie a členské štáty spolupracujú na posudzovaní stavu súladu vnútroštátneho práva s pravidlami jednotného trhu a na ktorom diskutujú o najnaliehavejších prekážkach jednotného trhu a prierezových otázkach presadzovania práva. Komisia ďalej kontaktovala a presvedčila členské štáty, aby sa vyhýbali prijímaniu alebo zrušili vnútroštátne právne predpisy obmedzujúce voľný pohyb liekov a zdravotníckych pomôcok týkajúcich sa ochorenia COVID-19 na jednotnom trhu. Voľný pohyb dáva občanom aj možnosť cestovať. V priebehu rokov bola prijatá séria legislatívnych aktov s cieľom zabezpečiť vysokú úroveň ochrany práv cestujúcich v Európe pre všetky druhy dopravy. Počas celej pandémie Komisia neustále dáva najavo, že práva cestujúcich zostávajú v platnosti a že vnútroštátne opatrenia na podporu odvetvia cestovného ruchu by na tieto práva nemali mať vplyv. Po tom, ako Komisia v odporúčaní z 13. mája 2020 pripomenula členským štátom práva cestujúcich podľa smernice o balíku cestovných služieb, začala konania o nesplnení povinnosti proti 11 členským štátom, ktoré sa odchýlili od smernice. Väčšina prípadov bola uzavretá, pretože vnútroštátne opatrenia boli pozmenené alebo uplynula ich platnosť. Na konci roka 2020 zostali otvorené iba prípady proti Bulharsku , Chorvátsku , Litve a Slovensku . Podľa smernice o balíkoch cestovných služieb sú organizátori zájazdov podobne povinní vrátiť zálohy do 14 dní, ak sú cesty zrušené z dôvodu neodvrátiteľných a mimoriadnych okolností. Po začiatku šírenia ochorenia COVID-19 však mnoho cestujúcich nedostalo peňažné náhrady v súlade so smernicou, pretože niekoľko členských štátov prijalo vnútroštátne pravidlá, ktoré organizátorom zájazdov umožnili odložiť peňažnú náhradu alebo namiesto nej vydať povinné poukazy.



II.Európska zelená dohoda, „Inšpirovala ma vášeň, presvedčenie a energia miliónov našich mladých ľudí, ktorí svojimi hlasmi naplnili ulice a naše srdcia. Povinnosťou našej generácie je konať.“ Predsedníčka von der Leyenová v politických usmerneniach Zmena klímy a zhoršovanie životného prostredia predstavujú pre Európu a celý svet existenčnú hrozbu. Európska zelená dohoda je plán Komisie na zabezpečenie udržateľnosti hospodárstva EÚ. Môžeme to urobiť tak, že sa klimatické a environmentálne výzvy premenia na príležitosti a prechod bude spravodlivý a inkluzívny pre všetkých. Ochrana biodiverzity

III.Európa pripravená na digitálny vek „Chcem Európu, ktorá ambicióznejšie využíva príležitosti digitálneho veku a zároveň rešpektuje hranice bezpečnosti a etiky.“ Predsedníčka von der Leyenová v politických usmerneniach Komisia je odhodlaná premeniť toto desaťročie na európske digitálne desaťročie. Európa musí teraz posilniť svoju digitálnu nezávislosť a stanoviť normy – namiesto toho, aby sa pridŕžala noriem iných – s jasným zameraním na údaje, technológie a infraštruktúru. Technológia v službách človeka Vykonávanie digitálnej stratégie EÚ sa zameriava na to, aby vývoj, zavádzanie a využívanie digitálnych technológií fungovalo pre ľudí aj podniky. Pandémia ochorenia COVID-19 zintenzívnila digitálnu transformáciu našej spoločnosti. Spravodlivá a konkurencieschopná digitálna ekonomika Nezávislosť národných regulačných orgánov je kľúčom k zaisteniu efektívneho a nestranného uplatňovania telekomunikačných predpisov EÚ. Podporuje autoritu regulačných orgánov, zaisťuje predvídateľnosť ich rozhodnutí a vytvára dobré investičné prostredie na telekomunikačných trhoch. Komisia začala konanie o nesplnení povinnosti proti Poľsku z dôvodu odvolania predsedu národného regulačného orgánu pre elektronické komunikácie v Poľsku. Komisia usúdila, že skrátenie celkového obdobia prebiehajúceho mandátu alebo zmena podmienok vymenovania alebo odvolania s cieľom skoršieho ukončenia mandátu pravdepodobne ovplyvní nezávislosť regulátora. Právo EÚ chráni predsedu vnútroštátnych regulačných orgánov (alebo členov kolektívneho orgánu, ktorý plní túto funkciu) pred svojvoľným prepustením. Cezhraničný prístup k tovaru a službám online by mal byť pre európskych spotrebiteľov bez akýchkoľvek prekážok alebo sporov bez ohľadu na ich polohu, bydlisko alebo štátnu príslušnosť. Nariadením o geografickom blokovaní sa zakazuje akákoľvek neodôvodnená diskriminácia na základe štátnej príslušnosti, miesta bydliska alebo sídla zákazníkov nakupujúcich online. Komisia v roku 2020 ukončila konanie o nesplnení povinnosti proti Cypru a Rumunsku za to, že neoznámili opatrenia uplatniteľné na nesplnenie povinností v prípade pravidiel geografického blokovania. Na konci roka 2020 zostali otvorené iba prípady proti Francúzsku a Španielsku. Digitálna integrácia pre lepšiu spoločnosť EÚ Zrakové, sluchové, fyzické alebo intelektuálne poruchy môžu byť prekážkou používania digitálnych služieb. Rovnocenný prístup k digitálnym verejným informáciám a službám je od začiatku pandémie ešte dôležitejší. Cieľom smernice o prístupnosti webových sídel je zvýšiť prístupnosť webových sídel a mobilných aplikácií subjektov verejného sektora pre všetkých, predovšetkým pre osoby so zdravotným postihnutím. Komisia v roku 2020 uzavrela sedem zostávajúcich prípadov nesplnenia povinnosti z dôvodu prieťahov pri transpozícii smernice o prístupnosti webových sídel. Naďalej posudzuje súlad vnútroštátnych transpozičných opatrení a správne uplatňovanie smernice. Posilnenie kybernetickej bezpečnosti a ochrana pred kybernetickými hrozbami Komisia ďalej viedla konania proti Belgicku , Maďarsku a Rumunsku za to, že neidentifikovali ani neposkytli dostatočné informácie o operátoroch základných služieb podľa smernice o bezpečnosti sietí a informačných systémov. Na konci roku 2020 tieto postupy stále prebiehali. Digitálna transformácia našej spoločnosti rozšírila prostredie hrozieb a prináša nové problémy, ktoré si vyžadujú prispôsobené a inovatívne reakcie. Počet kybernetických útokov naďalej narastá, pričom tieto útoky sú čoraz dômyselnejšie a pochádzajú zo širokej škály zdrojov v rámci EÚ aj mimo nej. Smernica o bezpečnosti sietí a informačných systémov je prvým rozsiahlym právnym predpisom EÚ o kybernetickej bezpečnosti, ktorým sa stanovujú právne opatrenia, ktoré majú pomôcť zvýšiť celkovú úroveň kybernetickej bezpečnosti v EÚ. Otvorená, demokratická a udržateľná digitálna spoločnosť V roku 2018 bola zrevidovaná smernica o audiovizuálnych mediálnych službách (AVMSD) s cieľom vytvoriť regulačný rámec vhodný pre digitálny vek, čo povedie k bezpečnejšiemu, spravodlivejšiemu a rozmanitejšiemu audiovizuálnemu prostrediu. Lehota na transpozíciu revidovanej smernice o audiovizuálnych mediálnych službách do vnútroštátnych právnych predpisov uplynula 19. septembra 2020. Smernicou sa prvýkrát rozširujú určité audiovizuálne pravidlá na platformy zdieľania videí a audiovizuálny obsah zdieľaný na určitých službách sociálnych médií. Posilňuje aj podporu kultúrnej rozmanitosti zavedením jasných povinností pre služby na požiadanie mať vo svojej ponuke aspoň 30 % podiel európskeho obsahu a zabezpečiť viditeľnosť tohto obsahu. Komisia v júli 2020 vydala usmernenia k platformám na zdieľanie videí, ktoré pomôžu členským štátom uplatňovať nové pravidlá.

Komisia začala postupy v prípade nesplnenia povinnosti proti 24 členským štátom za to, že včas netransponovali revidované pravidlá smernice o audiovizuálnych mediálnych službách, ktoré upravujú celoeurópsku koordináciu všetkých audiovizuálnych médií, tradičného televízneho vysielania aj služieb na požiadanie.



Digitálne dopravné systémy Európsky register podnikov cestnej dopravy umožňuje výmenu informácií o spoločnostiach cestnej dopravy so sídlom v EÚ a medzi členskými štátmi. Ide o nevyhnutný nástroj, ktorý zabezpečuje riadne uplatňovanie právnych predpisov EÚ v oblasti dopravy. Komisia sa rozhodla podať na Súdny dvor návrh na začatie konania proti Cypru , Holandsku a Portugalsku za to, že nevylepšili svoje registre spoločností v oblasti cestnej dopravy a ich prepojenie s revidovaným Európskym registrom podnikov cestnej dopravy. Komisia pokračovala v tej istej záležitosti v postupe v prípade nesplnenia povinnosti proti Maďarsku . Vzhľadom na zavedenie novej vyššej verzie registra boli členské štáty povinné prispôsobiť svoje systémy na vnútroštátnej úrovni. Lehota na modernizáciu pripojenia vnútroštátnych elektronických registrov uplynula v januári 2019. Európska služba elektronického výberu mýta v cestnej doprave zaisťuje interoperabilitu mýtnych služieb v rámci celej cestnej siete EÚ. Umožňuje účastníkom cestnej premávky jednoducho platiť mýto na celom území iba prostredníctvom jednej zmluvy o predplatnom s poskytovateľom služieb a jednej palubnej jednotky. Mýtna služba obmedzením hotovostných transakcií na mýtnych staniciach a odstránením ťažkopádnych postupov pre príležitostných používateľov uľahčuje účastníkom cestnej premávky každodennú prevádzku, zvyšuje plynulosť premávky a znižuje preťaženie. Komisia sa rozhodla začať postupy v prípade nesplnenia povinnosti proti Taliansku a Maďarsku za to, že neumožnili vstup poskytovateľov Európskej služby elektronického výberu mýta do svojich mýtnych oblastí. Pokiaľ ide o bezpečnosť letectva, služby dátového spojenia sú komunikáciou medzi lietadlom a pozemným riadením, ktoré dopĺňajú hlasovú komunikáciu tradične používanú pri riadení letovej prevádzky. Zlepšujú efektivitu komunikácie medzi riadiacim a pilotom a zvyšujú kapacitu riadenia letovej prevádzky. Komisia začala postupy v prípade nesplnenia povinnosti proti 11 členským štátom za neposkytnutie a neprevádzkovanie služieb dátového spojenia pre všetkých prevádzkovateľov lietadiel lietajúcich v ich vzdušnom priestore. Transparentnosť informácií o podnikoch Členské štáty musia prepojiť svoje vnútroštátne obchodné registre so systémom prepojenia obchodných registrov (BRIS). Systém BRIS uľahčuje cezhraničný obchod a postupy spoločnosti sú vďaka nemu menej nákladné a časovo náročné. Umožňuje jednotlivcom, podnikom a podnikateľom získavať informácie o spoločnostiach. Komisia začala postupy v prípade nesplnenia povinnosti proti trom členským štátom za to, že neprepojili svoje vnútroštátne obchodné registre so systémom BRIS.



IV.Hospodárstvo, ktoré pracuje v prospech ľudí „Naši ľudia a naše podniky môžu prosperovať iba vtedy, ak hospodárstvo pracuje v ich prospech. To je cieľ nášho sociálneho trhového hospodárstva.“

Predsedníčka von der Leyenová v politických usmerneniach Jedinečné sociálne trhové hospodárstvo EÚ umožňuje rast hospodárstiev a znižovanie chudoby a nerovnosti. Ak bude mať Európa stabilnú pozíciu, hospodárstvo môže v plnej miere reagovať na potreby občanov EÚ. Malé a stredné podniky sú chrbtovou kosťou hospodárstva EÚ. Pracovné podmienky Komisia ďalej pokračovala v konaní proti Taliansku , ktoré sa týkalo menej priaznivého zaobchádzania a nedostatočnej ochrany pred zneužívajúcim postupným zamestnaním na dobu určitú vo verejnom sektore. Cieľom bolo chrániť pracovníkov, ako sú učitelia, zdravotnícki pracovníci, odborníci v oblasti výtvarnej, hudobnej a tanečnej výchovy, zamestnanci niektorých nadácií hudobnej produkcie, akademickí pracovníci, pracovníci vo verejnom sektore v poľnohospodárstve a dobrovoľnícki pracovníci národného hasičského zboru. Kľúčovým prvkom európskeho sociálneho trhového hospodárstva sú spravodlivé pracovné podmienky, ktoré zahŕňajú predchádzanie pracovným vzťahom, ktoré vedú k neistým pracovným podmienkam.